fi fi fi sv fi fi fi fi sv fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Onnistunut kohtaaminen lasten ja nuorten palveluissa – paras interventio ikinä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Väkivalta
Ilman aitoa kohtaamista on vaikea luottaa toiseen ihmiseen. Onnistunut kohtaaminen ja luottamuksen syntyminen lapsen tai nuoren ja työntekijän välille on keskeinen tekijä tuen tarpeen esille tulemisessa ja avun saamisessa palveluista.
Koululääkärinä mieleenpainuvimmat onnistumisen kokemukseni luottamuksen saavuttamisesta ovat terveystarkastuksista, joissa on keskusteltu perhettä kuormittavista asioista kuten riidoista, lähisuhdeväkivallasta tai vanhempien päihteidenkäytöstä ja mielenterveyspulmista.
Osalle nuorista ja vanhemmista on ollut luontevaa kertoa hankalistakin asioista suoraan tai ennalta merkata ne rastilla esitietolomakkeeseen. Tällöin orastava luottamus on heti läsnä ja parhaimmillaan syvenee keskustelun kuluessa.
Muutaman kerran on käynyt niin, että tarkastuksessa kaikki on vaikuttanut olevan hyvin, mutta jonkin ajan kuluttua oppilas tai vanhempi on ottanut yhteyttä ja kertonut, että ”oikeasti meillä kyllä on sitä väkivaltaa kotona. Jäin sen tarkastuksen jälkeen vähän miettimään ja ajattelin, että haluan kertoa tämän nyt kuitenkin”.  Joskus luottamus syntyy hitaasti, vasta toistuvien käyntien tai pohdinnan jälkeen.
Ammattilainenkaan ei aina onnistu
Jokainen lasten ja nuorten palveluissa toimiva on kohtaamisessa joskus myös epäonnistunut, minä muiden mukana. Pelkään pahoin, että koululääkärin urallani on lisäksi ollut myös kohtaamisia, joissa itse kuvittelin kaiken menneen hienosti, mutta oppilas tai vanhempi on ollut toista mieltä, vaikka ei ole sitä minulle tuonut ilmi. Hän yksinkertaisesti vain jätti kertomatta jotakin hänelle hyvin tärkeää ja avunsaamisen kannalta oleellista. Lapsi, nuori tai perhe ei siten saanut tarvitsemaansa apua ja minä menetin tilaisuuden kuulla ja auttaa.
Osalle lapsista ja nuorista on syntynyt hyvin negatiivinen kuva ammattilaisten toiminnasta. Heillä on pettymyksiä aiemmista epäonnistuneista kohtaamisista ja pieleen menneistä avunsaantiyrityksistä. Työntekijä on esimerkiksi voinut vaikuttaa kiireiseltä ja vähätellä asiaa. Jotkut nuoret jopa ajattelevat työntekijän vaikuttaneen niin kuormittuneelta, että häntä piti säästää omilta ongelmilta tai ovat päätelleet, että niukat vastaanottoajat on säästettävä niitä enemmän tarvitseville.
Palveluihin voi olla vaikeaa hakeutua häpeän tai nolouden vuoksi. Voi pelottaa sekin, että kerrotut asiat leviävät muiden tietoon tai että ei saakaan itse olla mukana päättämässä miten asiassa edetään.
Palvelujen lapsi- ja nuorilähtöisyys helpottaa kohtaamista
Sekä olosuhteissa, työn tekemisen edellytyksissä että työntekijässä mutta myös lapsessa ja nuoressa voi olla tekijöitä, jotka vaikeuttavat tai kokonaan estävät aidon kohtaamisen. Paljon on kuitenkin kiinni työntekijän kyvystä asettua hetkeen, olla läsnä ja kuulla. Kokemus, käytännössä siis harjoittelu, auttaa tässäkin taidossa. Luottamusta palveluihin ja niiden ammattilaisiin kannattaa rakentaa joka ikisessä tapaamisessa ja joka ikisessä palvelussa. Näin voidaan rohkaista myös avun hakemiseen silloin, jos ja kun sen tarve myöhemmin tulee.
Opiskeluhuollon palveluissa eli koulu- ja opiskeluterveydenhuollossa sekä kuraattori- ja psykologipalveluissa voidaan lapsi- ja nuorilähtöisyyttä vahvistaa monin eri keinoin.
Osallisuutta ja vuorovaikutusta tukevalla toimintakulttuurilla luodaan myös keskinäisen huolenpidon kulttuuria.
Palvelujen tuttuutta voidaan lisätä tiedottamalla ikätasoisesti siitä, mitä kukin ammattilainen koulussa tekee ja miten työntekijään saa yhteyden.
Tärkeää on huolehtia myös opiskeluhuollon palvelujen asiallisista työtiloista ja etenkin sopivista odotustiloista, ettei nuoren tarvitse pelätä koko koulun huomaavan hänen odottavan esimerkiksi kuraattorille pääsyä. Omia kohtaamis- ja vuorovaikutustaitojaan voi jokainen ammattilainen kehittää koko työuransa ajan.
Kokemukset palveluista vaikuttavat avun hakemiseen
Opiskeluhuollossa lapset ja nuoret saavat ensimmäisiä kokemuksia itsenäisestä asiakkuudesta palveluissa. Arjen kehitysympäristöön sijoittuminen tekee opiskeluhuollon palveluista ainutlaatuisia: jo seitsemänvuotias ekaluokkalainen voi itse hakeutua palveluun ilman vanhempiaan. Kokemukset opiskeluhuoltopalveluista muokkaavat lasten ja nuorten käsitystä palveluista ja avunsaannista yleensä. Sekä hyvät että huonot kokemukset vaikuttavat kaikkiin palveluihin hakeutumiseen sekä niihin liittyviin ennakkoluuloihin ja odotuksiin.
Lasten ja nuorten hyvinvointiin vaikuttavia erilaisia interventioita tutkitaan sekä vaikuttavuuden että kustannushyötyjen näkökulmista. Nuorten oman kokemuksen mukaan avun saamisessa keskeistä on tunnesuhde työntekijään. Tätä on tutkimuksissa vaikea vakioida. Lapsille ja nuorille palvelut ovat ihmisiä ja joskus yksikin luottamuksellinen kohtaaminen saa alulle isoja ja merkittäviä asioita. Voisiko siis olla, että lapsen, nuoren ja perheen onnistunut luottamuksellinen kohtaaminen on halvin ja vaikuttavin interventio ikinä?
Hietanen-Peltola M, Rautava M, Laitinen K, Autio E (toim.), Kohtaaminen keskiössä – Lapsi- ja nuorilähtöisyys opiskeluhuollon palveluissa. Terveyden ja hyvinvoinnin laitos, Ohjaus 2/2019.
Marke Hietanen-Peltola ylilääkäri Tiedolla johtaminen ja vertaiskehittäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.